  Майя Бывальцева 19-тӥ куартолэзе «ДаУР!» вожвылъяськонлэн куара сётон люкетэз кутскиз. Со улсын Удмуртиысь 100 синмаськымон интыосты быръёзы, ивортӥзы конкурсэз радъясьёс. Котькуд мылкыд карисьлэн 10 куараез вань, но одӥг инты понна одӥг пол гинэ куара сётыны луэ. Озьыен, одӥг адями 10 синмаськымон интыез бырйыны быгатэ. Куара сётон вожвылъяськонлэн нимлыко  25-тӥ куартолэзёзь мыноз. Вожвылъяськонэ 300-лэсь трос куриськонъёс вуизы. 11-тӥ инвожоозь дунъясьёс вить ӧръёсъя вормисьёсты быръёзы: пейзаж, туспуктэмъёсын устоез серия, аспӧртэм инты, ас история, объект сярысь тужгес усто веран. Вожвылъяськон Удмуртилэн кунлыкезлы 100 ар тырмонлы сӥземын Тодэ вайытом, озьы ик Удмуртиын улӥсьёс йӧскалык дӥськутэн нылпиосын туспуктэмъёсъя вожвылъяськонын куара сётонэ пыриськыны быгато. Тегъёс: Ижкар Удмуртия вожвылъяськон Удмуртилэнкунлыкезлы100ар 100ар куарасётон  